OBAVIJEST I UPUTE KANDIDATIMA
za prijem u službu na određeno vrijeme na radno mjesto komunalni radnik

Opis poslova za radno mjesto komunalni radnik:

	Poslovi radnog mjesta
	%

	  Čisti, održava i kosi zelene površine, parkove, cvjetnjake i ostale javne
  površine po potrebi
	35

	  Obavlja poslove na održavanju groblja
	10

	  Vrši nadzor radova na groblju, naročito kod izmjere za izradu okvira,
  spomenika i drugih sličnih radova te vrši izmjeru i određivanje granice kod
  formiranja novih grobnih mjesta
	10

	Vrši dostavu poziva i materijala za sjednice općinskih tijela, rješenja, uplatnica, obavijesti i druge pošte po potrebi
	5

	Pomaže kod pripreme proslava i manifestacija koje organizira Općina
	5

	Postavlja i skida božićnu rasvjetu
	5

	Sudjeluje u poslovima održavanja nerazvrstanih cesta i to prilikom: postavljanja prometne signalizacije, nasipavanja cesta šljunkom, čišćenja snijega, posipavanja kolnika solju
	10

	Vodi brigu o održavanju u ispravnom stanju i servisiranju sredstava za rad (kosilice i ostalo)
	5

	  Čisti uredske i ostale zajedničke prostorije Općine
	5

	  Obavlja i druge poslove održavanja čistoće
	5

	Obavlja i druge poslove po nalogu pročelnika Jedinstvenog upravnog odjela
	5



Podaci o plaći:
Podaci o plaći radnog mjesta propisani su Odlukom koeficijentima za obračun plaće službenika i namještenika Jedinstvenog upravnog odjela Općine Koprivnički Bregi („Službeni glasnik Koprivničko-križevačke županije“ broj 11/10, 5/21. i 3/22) i Odlukom o visini osnovice za obračun plaće službenika i namještenika u Jedinstvenom upravnom odjelu Općine Koprivnički Bregi („Službeni glasnik Koprivničko-križevačke županije“ broj 2/22).

Provjera znanja:
Prethodna provjera znanja i sposobnosti kandidata obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.
Smatra se da je kandidat, koji nije pristupio prethodnoj provjeri znanja i sposobnosti, povukao prijavu na oglas.
        
Postupak testiranja i intervjua provest će Povjerenstvo za provedbu oglasa.

Izvori za pripremanje kandidata za provjeru:

 OPĆI DIO:
· Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19. i 144/20),
· Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08. 61/11, 04/18. i 112/19).

POSEBNI DIO:
· Statut Općine Koprivnički Bregi (“Službeni glasnik Koprivničko - križevačke županije” broj 6/13, 3/18, 6/20, 5/21. i 8/21. – pročišćeni tekst),
· Odluka o komunalnom redu na području Općine Koprivnički Bregi („Službeni glasnik Koprivničko-križevačke županije“ 19/19, 15 /21. i )
· Zakon o komunalnom gospodarstvu („Narodne novine“ broj 68/18, 110/18. i 32/20).

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti provjeri znanja.
Po utvrđivanju identiteta, kandidatima će biti podijeljena pitanja za provjeru znanja.
Navedena pismena provjera traje 60 minuta. Za vrijeme provjere znanja i sposobnosti nije dopušteno:
· koristiti se bilo kakvom literaturom, odnosno bilješkama,
· koristiti mobitel ili druga komunikacijska sredstva,
· napuštati prostoriju u kojoj se provjera odvija,
· razgovarati s ostalim kandidatima,
· na bilo koji drugi način remetiti koncentraciju kandidata.
Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.
Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju (najmanje pet bodova).
Vrijeme održavanja prethodne provjere znanja i sposobnosti kandidata bit će objavljeno na ovoj internetskoj stranici te na oglasnoj ploči Općine Koprivnički Bregi, najkasnije pet dana prije održavanja provjere.

POVJERENSTVO ZA PROVEDBU OGLASA


KLASA: 112-03/22-01/01
URBROJ: 2137-8-22-3
Koprivnički Bregi, 29. travnja 2022.


                                            				  Za Povjerenstvo za provedbu oglasa: 
                                                              			           Jasna Klasan
